laion/Wikipedia-Exotic huggingface dataset:
ჟანიუ კუადროსი

ჟანიუ და სილვა კუადროსი (პორტ. Jânio da Silva Quadros; დ. 25 იანვარი, 1917, კამპუ-გრანდი, მატუ-გროსუ-დუ-სული — გ. 16 თებერვალი, 1992, სან-პაულუ) — ბრაზილიელი პოლიტიკური მოღვაწე. ბრაზილიის პრეზიდენტი 1961 წლის 31 იანვრიდან 25 აგვისტომდე. განათლებით იურისტი. პოლიტიკური კარიერა დაიწყო 1950 წელს, როდესაც გახდა ქალაქ სან-პაულუს მუნიციპალიტეტის წევრი. 1954–1958 წლებში იყო სან-პაულუს შტატის გუბერნატორი, ხოლო შემდეგ კონგრესის დეპუტატი. 1961 წლის 31 იანვარს პრეზიდენტის თანამდებობა დაიკავა. ატარებდა აშშ-საგან დამოუკიდებელ პოლიტიკას და ურთიერთობა აღადგინა სსრკ-სთან და კომუნისტურ რეჟიმის მქონე სხვა ქვეყნებთან. 1961 წლის 25 აგვისტოს გადადგა ტანამდებობიდან ჯანმრთელობასთან დაკავშირებული მიზეზის გამო. მისი პოლიტიკური მემკვიდრე გახდა პასკოალ რანიერი, რომლის ორკვირიანი მმართველობის შემდეგ პრეზიდენტის თანამდებობას იკავებს ჟუან გულარტი (1961–1964). 1964 წელს გულარტის დამხობის შემდეგ კუადროსს 10 წლით აეკრძალა პოლიტიკური საქმიანობა. ჟანიუ კაუდროსი გარდაიცვალა 1992 წლის 16 თებერვალს. ბრაზილიის პრეზიდენტი ბრაზილიის პრეზიდენტების სია ბრაზილიის პრეზიდენტის ოფიციალური საიტი - ჟანიუ კუადროსი
ბრაზილიის დეპუტატთა პალატა

ბრაზილიის დეპუტატთა პალატა (პორტ. Câmara dos Deputados) — ფედერალური საკანონმდებლო ორგანო და ბრაზილიის ეროვნული კონგრესის ქვედა პალატა. 2006 წლის არჩევნების მიხედვით კონგრესი შედგება 513 დეპუტატისგან, რომლებსაც ოთხი წლის ვადით, პროპორციული სისტემით ირჩევენ. პალატის დღევანდელი პრეზიდენტი არის დეპუტატი როდრიგო მაია (დემოკრატიული მოძრაობის პარტია, სან-პაულუს შტატი). ბრაზილიის ფედერალური ინსტიტუტები ბრაზილიის დეპუტატთა პალატის ოფიციალური საიტი ინგლისურად ბრაზილიის დეპუტატთა პალატის 360º ფოტოები დაარქივებული 2010-06-12 საიტზე Wayback Machine. (პორტუგალიური) ბრაზილიის დეპუტატთა პალატის პრეზიდენტების სია
ტრამვაი სახელად სურვილი (1951 წლის ფილმი)

„ტრამვაი სახელად სურვილი“ (ინგლ. A Streetcar Named Desire) — 1951 წლის რომანტიკული დრამა. ფილმი წარმოადგენს ტენესი უილიამსის 1947 წლის ამავე სახელწოდების მქონე პიესის ადაპტაციას. სცენარის ავტორები არიან ოსკარ სოლი და თავად უილიამსი, ხოლო რეჟისორი - ელია კაზანი, რომელმაც მანამდე ორიგინალი სპექტაკლი დადგა. ფილმში მთავარ როლებს ასრულებენ ვივიენ ლი, მარლონ ბრანდო, კიმ ჰანტერი და კარლ მოლდენი. ყველა მსახიობი, გარდა ვივიენ ლისა, აირჩიეს ბროდვეის თეატრიდან, სადაც ისინი ამ პიესას თამაშობდნენ, ხოლო ვივიენი ინგლისის თეატრში თამაშობდა. ფილმი სტუდია Warner Bros.-მა გამოუშვა. ვივიენ ლი - ბლანშ დიბუა მარლონ ბრანდო - სტენლი კოვალსკი კიმ ჰანტერი - სტელა კოვალსკი კარლ მოლდენი - ჰაროლდ მიტჩელი რუდი ბონდი - სტივ ჰაბელი ნიკ დენისი - პაბლო გონსალესი პეგ ჰილიასი - იუნის ჰაბელი რაით კინგი - კოლექციონერი რიჩარდ გერიკი - ექიმი „ტრამვაი სახელად სურვილი“ არის პირველი ფილმი, რომელმაც ოთხი ნომინაციიდან სამი ოსკარი აიღო სამსახიობო კატეგორიაში: მხოლოდ მარლონ ბრანდომ ვერ მიიღო ჯილდო სტენლი კოვალსკის განსახიერებისათვის. ასევე ეს არის პირველი ფილმი, რომელმაც ერთდროულად მეორეხარისხოვანი როლის შემსრულებელი ქალისა და მამაკაცი მსახიობებისათვის მიიღო ოსკარი. ოსკარი საუკეთესო მსახიობი ქალი - ვივიენ ლი საუკეთესო მსახიობი ქალი მეორეხარისხოვან როლში - კიმ ჰანტერი, საუკეთესო მსახიობი კაცი მეორეხარისხოვან როლში - კარლ მოლდენი სხვა ჯილდოები ბაფტა საუკეთესო მსახიობი ქალისთვის მთავარ როლში - ვივიენ ლი ოქროს გლობუსი საუკეთესო მსახიობი ქალისთვის მეორეხარისხოვან როლში: კიმ ჰანტერი შეგიძლიათ იხილოთ მედიაფაილები თემაზე „ტრამვაი სახელად სურვილი (1951 წლის ფილმი)“ ვიკისაწყობში. „ტრამვაი სახელად სურვილი“ — კინოფილმების ინტერნეტ-მონაცემთა ბაზა (ინგლისური) „ტრამვაი სახელად სურვილი“ — TCM-ის მონაცემთა ბაზაში
ქურმუხი

ქურმუხი — საქართველოს ისტორიული მხარის, ჰერეთის მნიშვნელოვანი პუნქტი, ახლანდელი აზერბაიჯანის კახის რაიონის ცენტრის ქალაქ კახის სამხრეთ-აღმოსავლეთით ორ კილომეტრზე. შუა საუკუნეებში აქ საეპისკოპოსო კათედრალი იყო. ქურმუხის ეპისკოპოსს ექვემდებარებოდა აგრეთვე ჰერეთის მთიანეთისა და წახურის (დაღესტანში) მრევლი. XVII საუკუნის დასაწყისში ირანის შაჰმა აბას I-მა ჰერეთის აღმოსავლეთი თემი კაკი ქურმუხითურთ ჩამოართვა კახეთის მეფე ალექსანდრე II-ს და წახურელ ლეკებს გადასცა, რომელნიც აქ საბოლოოდ XVIII საუკუნის I მეოთხედიდან გაბატონდნენ. ქურმუხი მოსწყდა კახეთის სამეფოს. შემდგომ იგი უკვე საინგილოს მნიშვნელოვანი პუნქტია. შემორჩენილია XIX საუკუნის ეკლესია „ქურმუხის წმინდა გიორგი“. იგი როგორც ქართულ, ისევე მუსლიმანური მოსახლეობის წმინდა ადგილად ითვლებოდა. ადამია ი., ქართული ხალხური ხუროთმოძღვრება, წგნ. 3 (საინგილო), თბ., 1979; პაპუაშვილი თ., ჭარბელაქანი, თბ., 1972; პაპუაშვილი თ., ქართული საბჭოთა ენციკლოპედია, ტ. 10, თბ., 1986. — გვ. 576-577. ინგილოები - „სტრატეგიული ძმობის“ მსხვერპლნი // Fact.ge დაარქივებული 2011-09-18 საიტზე Wayback Machine. ↑ საქართველოს კათოლიკოს-პატრიარქები, როინ მეტრველის რედაქტორობით, ნეკერი, 2000
ემილიუ გარასტაზუ მედისი

ემილიუ გარასტაზუ მედისი (პორტ. Emílio Garrastazu Médici; დ. 4 დეკემბერი, 1905, ბაჟე, რიუ-გრანდი-დუ-სული — გ. 9 ოქტომბერი, 1985, რიო-დე-ჟანეირო) — ბრაზილიელი სამხედრო და პოლიტიკური მოღვაწე. ბრაზილიის პრეზიდენტი 1969–1974 წწ. დაიბადა 1905 წლის 4 დეკემბერს წარმოშობით იტალიელი მამის და ბასკი დედის ოჯახში. ბრაზილიის პრეზიდენტი ბრაზილიის პრეზიდენტების სია ბრაზილიის პრეზიდენტის ოფიციალური საიტი - ემილიუ გარასტაზუ მედისი
ანგოლა-საქართველოს ურთიერთობები

ანგოლა-საქართველოს ურთიერთობები — ესაა ანგოლასა და საქართველოს შორის განვითარებული საგარეო ურთიერთობები. ორ ქვეყანას შორის დიპლომატიური ურთიერთობა დამყარდა 1997 წლის 10 მარტს. ანგოლა ურთიერთობებს აწარმოებს საქართველოსთან მოსკოვში არსებული საელჩოს მეშვეობით. რობერტო ლეალ რამოს მონტეირო (2004-2006). საქართველოს საგარეო საქმეთა სამინისტრო ანგოლასთან ურთიერთობის შესახებ დაარქივებული 2010-11-25 საიტზე Wayback Machine. ანგოლის საგარეო საქმეთა სამინისტრო დაარქივებული 2007-03-11 საიტზე Wayback Machine.
ბრაზილია-საქართველოს ურთიერთობები

ბრაზილია-საქართველოს ურთიერთობები — ბრაზილიასა და საქართველოს შორის განვითარებული საგარეო ურთიერთობები. ორ ქვეყანას შორის დიპლომატიური ურთიერთობა დამყარდა 1993 წლის 28 აპრილს. ბრაზილია ურთიერთობებს აწარმოებს საქართველოსთან მოსკოვში არსებული საელჩოს მეშვეობით. 2013 წელს საქართველო-ბრაზილიას შორის დიპლომატიური ურთიერთობების დამყარების 20 წლისთავის აღსანიშნავად, ბრაზილიის ფოსტისა და ტელეგრაფის უწყებამ გამოუშვა საფოსტო მარკა. ოთარ ბერძენიშვილი (აგვისტო, 2011 - 1 ოქტომბერი, 2016) დავით სოლომონია (2016 - დღემდე) ტერეზა მარია მაჩადო (7 აგვისტო, 1997), ჟოზე ვიეგას ფილიო (2001 - 2003) კარლოს აუგუსტო სანტოს ნევესი (2004 - 2008) კარლოს ანტონიო დე როსა პარანიოსი (22 აპრილი, 2008 - 2010) კარლოს ალბერტო ლოპეს ასფორა (იანვარი, 2012-დღემდე) 2010 წლის 18 თებერვალს თბილისში გაიმართა პოლიტიკური კონსულტაციები ბრაზილიის ფედერაციული რესპუბლიკის საგარეო საქმეთა სამინისტროსა და საქართველოს სხვადასხვა უწყებების წარმომადგენლებს შორის. 2010 წლის 26 აპრილს, ბრაზილიის ფედერაციული რესპუბლიკის დედაქალაქ ბრაზილიაში გაიმართა პოლიტიკური კონსულტაციები საქართველოსა და ბრაზილიის საგარეო უწყებებს შორის. შეხვედრისას განხილულ იქნა საქართველო-ბრაზილიას შორის პოლიტიკური, ეკონომიკური და კულტურული ურთიერთობების განვითარების პერსპექტივები და ასევე განისაზღვრა თანამშრომლობის კონკრეტული სფეროები და მიმართულებები. საქართველოს საგარეო საქმეთა სამინისტრო ბრაზილიასთან ურთიერთობის შესახებ დაარქივებული 2019-06-12 საიტზე Wayback Machine. ბრაზილიის საგარეო საქმეთა სამინისტრო ↑ ბრაზილიამ საქართველო-ბრაზილიის დიპლომატიური ურთიერთობების 20 წლისთავისადმი მიძღვნილი საფოსტო მარკა გამოუშვა
ჟუან ფიგეირედუ

ჟოანუ ფიგეირედუ (პორტ. João Baptista de Oliveira Figueiredo; დ. 15 იანვარი, 1918, რიო-დე-ჟანეირო — გ. 24 დეკემბერი, 1999, რიო-დე-ჟანეირო) — ბრაზილიელი სამხედრო და პოლიტიკური მოღვაწე. ბრაზილიის პრეზიდენტი 1979–1985 წლებში. ერნესტუ გეიზელის პრეზიდენტობის დროს იყო საიდუმლო სამსახურის ხელმძღვანელი. პორტუ-ალეგრის სამხედრო სკოლის დამთავრების შემდეგ მიიღო კაპიტნის (1944), ხოლო 1952 წელს მაიორის წოდება. მსახურობდა ბრაზილიის სამხედრო მისიაში პარაგვაიში (1955–1957). ბრაზილიის პრეზიდენტი ბრაზილიის პრეზიდენტების სია ვიკისაწყობში არის გვერდი თემაზე: ჟუან ფიგეირედუ ბრაზილიის პრეზიდენტის ოფიციალური საიტი - ჟოანუ ფიგეირედუ
ტანკრედუ ნევესი

ტანკრედუ ნევესი (პორტ. Tancredo de Almeida Neves; დ. 4 მარტი, 1910, სან-ჟუან-დელ-რეი, მინას-ჟერაისი — გ. 21 აპრილი, 1985, სან-პაულუ, სან-პაულუ) — ბრაზილიელი პოლიტიკოსი. ბრაზილიის არჩეული პრეზიდენტი. ოფიციალურად თანამდებობა დაიკავა 1985 წლის 15 მარტს, მაგრამ ჯანმრთელობის მდგომარეობის გაუარესების გამო საპრეზიდენტო ფიცი დადო ვიცე-პრეზიდენტმა ჟოზე სარნეიმ. გარდაიცვალა ერთი თვის შემდეგ, 1985 წლის 21 აპრილს. 1953–1954 – ბრაზილიის იუსტიციის მინისტრი 1961–1962 – ბრაზილიის პრემიერ-მინისტრი 1962 – ბრაზილიის ფინანსთა მინისტრი 1983 – 1984 – მინას-ჟერაისის გუბერნატორი ბრაზილიის პრეზიდენტი ბრაზილიის პრეზიდენტების სია ტანკრედუ ნევესის გვერდი ჟეტულიო ვარგასის ფონდის ოფიციალურ საიტზე დაარქივებული 2008-06-01 საიტზე Wayback Machine. ბრაზილიის პრეზიდენტების გალერეა დაარქივებული 2010-06-28 საიტზე Wayback Machine.
ართათამა I

ართათამა I , ხურიტული სამეფოს, მითანის მეფე დაახ. ძვ. წ. 1470–1455 წლებში. ატარებდა აქტიურ საგარეო პოლიტიკას. მისი მეფობისას საფუძველი ჩაეყარა მითანი-ეგვიპტის კეთილმეზობლურ ურთიერთობას, რაც განპირობებული იყო მათი საერთო მეტოქის – ხათის – გააქტიურებით. ურთიერთობა გამყარდა დინასტიური კავშირით: ართამამამ ერთ-ერთი თავისი ქალიშვილი მეუღლედ გაუგზავნა ეგვიპტის ფარაონს თუთმოს IV-ს. გ. მელიქიშვილი, ძველი აღმოსავლეთის ხალხთა ისტორია, „თბილისის უნივერსიტეტის გამომცემლობა“, თბ., 1988, გვ. 191–192
ბუბის მონასტერი

ბუბის მონასტერი — X საუკუნის ქართული ხუროთმოძღვრების ძეგლი, მონასტერი ნასოფლარ ბუბის სიახლოვეს, შოვიდან სამიოდე კილომეტრში. შემორჩენილია ეკლესიის კედლები. ძველი მონასტერი მდებარეობს ნასოფლარის დასავლეთით. 1970–იან წლებში აქ საძიებო სამუშაოები ჩაატარა ხელოვნებათმცოდნე მალაქია დვალმა და მოპოვებული მასალა მან ონის მხარეთმცოდნეობის მუზეუმს გადასცა. ვაჟა გობეჯიშვილი, რაჭის მონასტრები, გვ. 45–47, თბ., 2006
შეუბნის მონასტერი

შეუბნის მონასტერი – მონასტერი სოფელ შეუბანში, ონის მუნიციპალიტეტში. ეკლესია, რომელსაც „სინაწმინდას“ უწოდებენ, მდებარეობს მაღალ ტყიან სერზე. აქ, თქმულების მიხედვით, თამარ მეფის ერთი ნაწნავი ინახებოდა. ვარაუდობენ, რომ ტაძარი აიგო X საუკუნეში. ის 1920–იან წლებში ნახევრად დაუნგრევიათ. დღეს ეკლესიის მხოლოდ კედლების ნაწილია შემორჩენილი. ვაჟა გობეჯიშვილი, რაჭის მონასტრები, თბ., 2006, გვ. 55–56
ჭოლევის მონასტერი

ჭოლევის მონასტერი — ყოფილი მონასტერი სოფელ ფუტიეთთან, ჭოლევის კლდესთან ახლოს. ერთ ადგილს ადგილობრივები ნაეკლესიარს ეძახიან. ნაეკლესიარი ძველად მონასტერი ყოფილა და საკმაოდ მასშტაბურიც, რასაც მოწმობს მისი შენობა–ნაგებობათა მიმოფანტული ნაშთები. ვარაუდობენ, რომ ის XI საუკუნეში იქნება აგებული. ვაჟა გობეჯიშვილი, რაჭის მონასტრები, გვ. 62–63, თბ., 2006
საკაოს სამზიარის უდაბნო

საკაოს სამზიარის უდაბნო — მონასტერი სოფელ საკაოში, მდინარე საკაურას ხეობაში, ონის მუნიციპალიტეტში. მდინარის მარცხენა მხარეს სამონასტრო ანსამბლის ნაშთებია. კომპლექსი „სამზიარის უდაბნოს“ სახელითაა ცნობილი. დანგრეულია მონასტრის ეკლესიაც, თუმცა, შემონახული ცნობის მიხედვით, ის ერთნავიანი შენობა იყო, რომელსაც სამხრეთით მიშენებული ჰქონდა სამწირველო, ხოლო დასავლეთით საქალებო. ნაშენები იყო თლილი ქვისა და კირისგან. ეკლესია შემკული იყო რამდენიმე ქანდაკებით და წარწერით. ამავე სოფლის ზემოთ არის ქაშუეთის წმინდა გიორგის სახელობის ეკლესია. შემორჩენილია X საუკუნით დათარიღებული ერთი ხატი. მონასტრის დაარსება ამავე საუკუნეს უნდა მივაკუთვნოთ. ვაჟა გობეჯიშვილი, რაჭის მონასტრები, თბ., 2006, გვ. 66–67
ჩიბჩა-მუისკების ცივილიზაცია

ჩიბჩა-მუისკების ცივილიზაცია – კოლუმბამდელი ცივილიზაცია სამხრეთ ამერიკაში. ცივილიზაციის ცენტრი მდებარეობდა ბოგოტის ზეგანზე (თანამედროვე კოლუმბია). ამ რეგიონში ჩამოყალიბებული ცივილიზაცია (V-XV სს.) გამოირჩეოდა სამეთუნეო საქმის მაღალი დონით, საფეიქრო საქმით, ქვანახშირის ამოღება-გამოყენებითა და ზურმუხტების დამუშავებით. ისივე, როგორც სხვა ამერიკულ ცივილიზაციებში, აქაც ადგილი ჰქონდა ქონებრივ უთანასწორობას, რამაც თავის ასახვა ჰპოვა რელიგიურ მითოლოგიაში: ღმერთი ჩიბჩაკუმი („ჩიბჩას ხალხის დასაყრდენი“) წარმოადგენდა უბრალო ხალხის მფარველს, ხოლო ღმერთი ბოჩიკა - დიდებულთა მფარველს. ცალკეული მკვლევრები თვლიან, რომ ჩიბჩა-მუისკები ძველი ამერიკის ერთადერათი ხალხი იყო, რომელთაც შემოიღეს ფული, რომლის როლსაც ოქროსგან მოჭრილი პატარა დისკები ასრულებდა. უფრო ფრთხილი მეცნიერები თავის დასკვნებში მიიჩნევენ, რომ ეს დისკები წარმოადგენდნენ მაღალი მოთხოვნილების სამკაულებს, რომლებსაც სხვა საქონელზე ცვლიდნენ. ჩიბჩა-მუისკების სახელმწიფოსთანაა დაკავშირებული ლეგენდა ზღაპრულად მდიდარი ქვეყნის - ელდორადოს შესახებ. პირველ ესპანელ კონკისტადორებს ადგილობრივი მაცხოვრებლები მოუყვნენ ერთ-ერთ ტომში ბელადის არჩევის რიტუალის შესახებ, როდესაც საზეიმოდ კურთხევის დღეს ბელადს ტანზე ნელსაცხებელს წაუსვამდნენ, შემდეგ კი ოქროს ფხვნილით დაფარავდნენ. თანატომელები ამ ოქროში ამოვლებულ ბელადს ძვირფასი ტახტრევანით მიიყვანდნენ რომელიღაც ტბამდე, სადაც იგი ჩამოიბანდა ოქროს ფხვნილს, პროცესიის მონაწილენი კი ტბაში ისროდნენ ოქროს ნივთებსა და ძვირფას ქვებს. ჩიბჩა-მუისკების სახელმწიფოს არსებობის მანძილზე, მრავალი ასეთი ცერემონიალი უნდა ჩატარებულიყო. ასე აღმოცენდა ლეგენდა უცნობი ქვეყნის - ელდორადოსა და მისი უსაზღვრო სიმდიდრის შესახებ. გივი ბოლოთაშვილი. მსოფლიო ცივილიზაციების ისტორია. თბილისი – 2004 Los Muiscas: Una reseña histórica დაარქივებული 2011-05-26 საიტზე Wayback Machine. , por El Museo del Oro Galeon.com / "Muiscas", en: Culturas americanas. დაარქივებული 2011-05-18 საიტზე Wayback Machine. Página de historia prehispánica colombiana de la Universidad Distrital Francisco José de Caldas (Bogotá). დაარქივებული 2007-06-11 საიტზე Wayback Machine. Artículo:Sobre la Conquista del cacicazgo de Bogotá, Biblioteca Luis Ángel Arango (Bogotá) დაარქივებული 2007-01-14 საიტზე Wayback Machine. .
ბ

ბ, ⴁ, Ⴁ, Ბ (ბანი) — ქართული ანბანის მეორე ასო. მისი სახელია „ბანი“. გრაფიკული სიმბოლო ბაგისმიერი (წყვილბაგისმიერი) ხშულმსკდომი მჟღერი თანხმოვნისა. ასომთავრულში იწერებოდა Ⴁ, ნუსხურში — ⴁ. ძველ ქართულ სათვალავში აღნიშნავდა რიცხვ ორს (2). მხედრული დამწერლობის ოთხხაზოვან სისტემაში მისი მოხაზულობა ზედა სამ ხაზში თავსდება. ბ-ს მოხაზულობა ასომთავრულში ხაზებისა და წრის კომბინაციაა, რომელიც კვადრატულ არეს იკავებს. VII საუკუნეში თავგახსნილი იწერებოდა. ბ ნუსხურში მარჯვნივაა გადახრილი და ქვედა სამ ხაზშია მოთავსებული. მხედრული ბ-ს ქვედა ნაწილი წრეს კრავს და ზედა სამ ხაზში იწერება. ენციკლოპედია „საქართველო“, ტ. 1, თბ., 1997. — გვ. 311. ქართული საბჭოთა ენციკლოპედია, ტ. 2, თბ., 1977. — გვ. 115. Graphemica (ბ) Graphemica (ⴁ) Graphemica (Ⴁ) ↑ Georgian Extended ↑ UNESCO, World Braille Usage, Third Edition, Washington, D.C. p. 45
გოიანია

გოიანია (პორტ. Goiânia) — ქალაქი ბრაზილიაში, გოიასის შტატის უმსხვილესი ქალაქი და დედაქალაქი. მოსახლეობის მხრივ ქალაქი მეორეა ცენტრალურ-დასავლეთ ბრაზილიის რეგიონში და მეცამეტე ქვეყნის მასშტაბით. ქალაქის მშენებლობა წინასწარაა დაგეგმარებული და აშენდა 1933 წელს, გუბერნატორ პედრო ლუდოვიკოს მიერ, როგორც შტატის დედაქალაქი და ადმინისტრაციული ცენტრი. გოიანიას გააჩნია ყველაზე დიდი მწვანე არეალი ერთ სულ მოსახლეზე გაანგარიშებით მთელს ბრაზილიაში და ამ მხრივ მსოფლიოში მეორეა კანადის ქალაქ ედმონტონის შემდეგ. გოიანიის ოფიციალური საიტი Goiânia Yellow Pages დაარქივებული 2008-02-29 საიტზე Wayback Machine.
ბუკეფალი

ბუკეფალი, ბუცეფალი (ბერძ. Βουκεφάλας – ხარისთავა) — ალექსანდრე მაკედონელის მიერ გახედნილი ლეგენდარული ცხენი. გადმოცემის თანახმად, მაკედონიის მეფე ფილიპემ იყიდა დიდებული ცხენი – ბუკეფალი. მისი შეკაზმვა ვერავინ შეძლო, მაშინ 15 წლის ალექსანდრე მივიდა ცხენთან, იგი მზისკენ მიაბრუნა, რადგან შეამჩნია, რომ ცხენს საკუთარი ჩრდილის ეშინოდა, დააწყნარა და დაიმორჩილა. მეფემაც უსახსოვრა ალექსანდრეს ეს ცხენი. მოუკლეს ინდოეთში ლაშქრობის დროს. ალექსანდრემ დიდი პატივით დაასაფლავა ცხენი და მის პატივსაცემად მდინარე ჰიდასპესის დასავლეთ სანაპიროზე დააარსა ქალაქი ბუკეფალა (სავარაუდოდ ახლანდელი პინდი). ვიკისაწყობში არის გვერდი თემაზე: ბუკეფალი ქართული საბჭოთა ენციკლოპედია, ტ. 2, თბ., 1977. — გვ. 556. ჭელიძე ნ., პეტრიაშვილი ნ., ისტორიის სახელმძღვანელოებში დამოწმებული უცხო სიტყვების განმარტებათა კრებული, თბ., 2003, გვ. 22
კამპინასი

კამპინასი - ქალაქი და მუნიციპალიტეტი ბრაზილიაში, სან-პაულუს შტატში. მოსახლეობის რაოდენობის მხრივ, (1,064,669) ქალაქი შტატში მესამეა, სან-პაულუსა და გუარულიუსის შემდეგ. კამპინასი მდებარეობს სან-პაულუს პლატოზე, მდინარე ტიეტეს აუზში. დაარსდა 1774 წლის 14 ივლისს. კამპინასის ოფიციალური საიტი Secretariat of International Cooperation official home page ↑ https://www.todapolitica.com/eleicoes-2016/jonas-donizette/
გელუგპა

გელუგი ან გელუგპა (ტიბ. དགེ་ལུགས་པ „ყვითელ ქუდიანების სექტა“) — ტიბეტური ბუდიზმის ერთ-ერთი სკოლა, რომელიც დააარსა ტიბეტელმა ფილოსოფოსმა და რელიგიურმა ლიდერმა ცონგქაპამ (1357-1419 წწ). პირველი მონასტერი დაარსდა განდენში. დღესდღეობით, სკოლის მეთაურია განდენ ტრიპა. მიუხედავად ამისა, სექტის ყველაზე გავლენიანი პირი დალაი-ლამაა. ჯე ცონგქაპა (1357-1419, ტიბეტურად ნიშნავს „კაცი ხახვის მინდვრიდან“) იყო ცნობილი ტიბეტელი ვაჯრაიანა ბუდიზმის მასწავლებელი, რომელმაც საფუძველი ჩაუყარა გელუგის სკოლის ფორმირებას. აგრეთვე ცნობილია სახელით - ლობსანგ დრაკპა (ბლო ბზანგ გრაგს პა) ან უბრალოდ ჯე რინპოჩე (რჯე რინ პო ჩე). ცონგქაპა ისმენდა ბუდას სწავლებებს ყველა ტიბეტური ბუდიზმის სექტის მასწავლებლებისგან. მისი შთაგონების ძირითადი წყარო იყო კადამპას ტრადიციიდან - ატიშას მემკვიდრეობიდან. ცონქაპას სწავლებების მიხედვით, გელუგის ტრადიციის ორი მთავარი მახასიათებელი არის: 1. სუტრასა და ტანტრას ერთიანობა და 2. ვინაიაზე ყურადღების გამახვილება (დისციპლინის მორალური კოდი). ცონგქაპამ 1409 დააარსა განდენის მონასტერი, რომელიც მისი მთავარი რეზიდენცია გახდა. მას ჰყავდა ბევრი მოსწავლე, მათგან ორი მთავარი იყვნენ გიალცაბ ჯე (1364-1431) და ქედრუპ ჯე (1385-1438). სხვა მოსწავლეები იყვნენ: ტოგტენ ჯამპალ გიაცო, ჯამიანგ ჩოჯე, ჯამჩენპა შერაპ სენგე და გიალვა გედუნ დრუბი (1391_1474) - პირველი დალაი ლამა. ცონგქაპას გარდაცვალების შემდეგ მისი სწავლებები შეინახეს და გადაცეს გიალცაბ ჯემ და ქედრუბ ჯემ, რომლებიც განდენის მონასტრის აბატები გახდნენ. გელუგპას ხაზი უჭირავთ განდენ ტრიპებს, განდენის მონასტრის ტახტის მფლობელებს. გუჰიასამაჯა, ჩაკრასამვარა და იამანტაკა გელუგის ხაზის სამი ძირითადი იიდამ პრაქტიკაა, აგრეთვე კალაჩაკრას პრაქტიკაც. გუჰიასამაჯა უმთავრესია; ამიტომ თუ ვინმეს სწავლა ან პრაქტიკა სურს, გუჰიასამაჯაზე უნდა მოახდინოს ფოკუსირება. მე16 ს-ის დასასრულს, ტიბეტური ბუდიზმის სექტათა „ბრძოლის“ შემდეგ გელუგის სკოლა გახდა დომინანტი. ლოზანგ გიაცოს, მე5 დალაი ლამას პერიოდიდან - მე17 ს-ში, დალაი ლამას ეჭირა პოლიტიკური კონტროლი ცენტრალურ ტიბეტზე. ამ მმართველობის შედეგად, ჯონანგის სკოლა ძალაუნებურად გარდაიქმნა გელუგის ტრადიციად, ისევე როგორც ბევრი კაგჲუური და ნიინგმური მონასტერი. ვაჯრაიანა პადმასამბჰავა
მოტყიარის ბერის წყარო

მოტყიარის ბერის წყარო — ყოფილი მონასტერი რაჭაში, სოფელ მოტყიარში, ამბროლაურის მუნიციპალიტეტში. იმ ადგილას, სადაც ბერებს უნდა ეცხოვრათ, წყარო მოედინებოდა. ამ ადგილას შემორჩენილია ორი ქვევრი და მუხები. ნაგებობათა კვალი არ შეინიშნება, ისინი, სავარაუდოდ, მიწამ დაფარა. ვაჟა გობეჯიშვილი, რაჭის მონასტრები, თბ., 2006, გვ. 75
მიქარწმინდის მონასტერი

მიქარწმინდის მონასტერი – ყოფილი მონასტერი რაჭაში, სოფელ აბანოეთში. შემორჩენილია კომპლექსის სამშენებლო ნაშთები. მონასტრის მთავარანგელოზთა სახელობის ეკლესია X საუკუნით თარიღდება. XVIII საუკუნეში ტაძარი განუახლებიათ. საყდარსა და მონასტერს დიდი გალავანი ჰქონია. დღეს მხოლოდ ეკლესიის საძირკველია შემორჩენილი. გობეჯიშვილი ვ., რაჭის მონასტრები, თბ., 2006, გვ. 68  კულტურული მემკვიდრეობის პორტალი, № 8472
ბუდა ბარი

ბუდა ბარის ალბომების სერია — ლაუნჯ, ჩილ აუტ და მსოფლიო მუსიკის ჟანრის კრებული, რომელსაც გამოსცემს ლეიბლი George V Records. ამ სერიის დამფუძნებელია დიჯეი კლოდ შალე. მისივე შედგენილია კომპილაციის პირველი ორი დისკი. სერიის სხვა ალბომები შედგენილი იქნა სხვა დიჯეების მიერ, როგორებიც არიან დიჯეი რავინი, სემ პოპა და დევიდ ვისანი. სერიაში ასევე გამოცემულია ალბომები "Buddha Bar Nature" და "Buddha-Bar Ocean", შექმნილი მუსიკოს არნო ელიასის მიერ. გამოცემებს თან ახლავს DVD დისკი ბუნების ხედებით. პროექტის ოფიციალური საიტი კლოდ შალეს გვერდი დაარქივებული 2018-11-23 საიტზე Wayback Machine.
ალბომის გარეკანი

ალბომის გარეკანი — კომერციულად ან არაკომერციულად გამოცემული აუდიოჩანაწერის შეფუთვა. ეს ტერმინი აღნიშნავს როგორც ჩვეულებრივი ვინილის ფირფიტის (სინგლის ან სრული ალბომის), ასევე კომპაქტ-დისკისა და სხვა მუსიკალური მატარებლების შეფუთვას. ალბომის გარეკანის დანიშნულებაა: მუსიკალური პროდუქტის შინაარსის რეკლამა და იდენტიფიცირება ორიგინალური შემსრულებლის მხატვრული ხედვის წარმოჩენა ალბომის მუსიკალური შინაარსის ილუსტრირება ამასთან, ალბომის გარეკანი გამოიყენება, როგორც მუსიკალური მატარებლის დამცავი საშუალება. ვიკისაწყობში არის გვერდი თემაზე: ალბომის გარეკანი 1970-იანი წლების ალბომების რჩეული ყდები ბლოგი LP Cover Lover - სუბიექტური აზრი უგემოვნო ყდებზე დაარქივებული 2010-10-10 საიტზე Wayback Machine.
გუარულიუსი

გუარულიუსი (პორტ. Guarulhos) — ქალაქი და მუნიციპალიტეტი ბრაზილიაში, სან-პაულუს შტატში. მოსახლეობის რაოდენობის მიხედვით, (1,299,283) ქალაქი შტატში მეორეა, სან-პაულუს შემდეგ. ქალაქი დაარსდა 1550 წლის 8 დეკემბერს. (პორტუგალიური) Guarulhos - Yellow Pages დაარქივებული 2006-05-02 საიტზე Wayback Machine. . (პორტუგალიური) City Hall of Guarulhos დაარქივებული 2013-01-31 საიტზე Wayback Machine. . (პორტუგალიური) Guia de Guarulhos. (პორტუგალიური) - Guarulhos Online. (პორტუგალიური) - Guia Guarulhos de Negócios დაარქივებული 2010-04-27 საიტზე Wayback Machine. . (პორტუგალიური) Encontra Guarulhos - Find everything about Guarulhos city. ↑ 1.0 1.1 OpenStreetMap — 2004. <a href="https://wikidata.org/wiki/Track:Q936"></a>
Good Feeling

Good Feeling — შოტლანდიური როკ-ჯგუფ Travis-ის სადებიუტო სტუდიური ალბომი. იგი გამოიცა 1997 წელს. ალბომის პროდიუსერია სტივ ლილიუაიტი. ყველა სიმღერის ავტორი - ფრენ ჰილი. ↑ ერლეუაინი, სტივენ თომას. Review: Good Feeling - Travis. Allmusic. ციტირების თარიღი: 7 აგვისტო 2009. ↑ Lanham, Tom. (17 ოქტომბერი 1997) Review: Good Feeling (1997). Time Inc.. დაარქივებულია ორიგინალიდან — 2009-04-25. ციტირების თარიღი: 7 აგვისტო 2009. ↑ Pitchfork Media review. დაარქივებულია ორიგინალიდან — 2007-05-04. ციტირების თარიღი: 2007-05-04. ↑ Sweeney, Kathy. „Review: Travis - Good Feeling (Independiente)“. Friday Review. Guardian Media Group (12 სექტემბერი 1997): 23. ↑ Gill, Andy. (12 სექტემბერი 1997) Review: Travis - Good Feeling (Independiente ISM 488522 2). Independent News & Media. ციტირების თარიღი: 7 აგვისტო 2009. ↑ Strauss, ნილ. (21 ოქტომბერი 1997) Review: Travis's 'Good Feeling' . Arthur Ochs Sulzberger, Jr.. ციტირების თარიღი: 7 აგვისტო 2009. ↑ Spencer, ნილ. „Review: Travis - Good Feeling (Independiente ISON1CD)“. The Review. Guardian Media Group (7 სექტემბერი 1997): 9.
The Man Who

The Man Who — შოტლანდიური როკ-ჯგუფ Travis-ის მეორე სტუდიური ალბომი. იგი გამოიცა 1998 წელს. დიდი წარმატება ხვდა წილად ალბომის სინგლებს „Why Does It Always Rain on Me?“, „Writing to Reach You“ და „Driftwood“. ყველა სიმღერის ავტორი — ფრენ ჰილი, გარდა მითითებულისა. ↑ Allmusic review ↑ Sheppard, დევიდ. (24 მაისი 1999) Review of Travis - The Man Who. BBC Music. ციტირების თარიღი: 11 დეკემბერი 2011. ↑ Music Box review ↑ DiCrescenzo, Brent. (4 აპრილი 2000) Travis: The Man Who. Pitchfork. ციტირების თარიღი: 11 დეკემბერი 2011.[მკვდარი ბმული] ↑ Eccleston, Danny. „Review: Travis - The Man Who“. Q. EMAP Metro Ltd (ივლისი 1999): 116. ↑ Robert Christgau review ↑ Rolling Stone review. დაარქივებულია ორიგინალიდან — 2007-06-29. ციტირების თარიღი: 2007-06-29. ↑ Travis (90s) The Man Who Japanese Promo CD album (CDLP) (172062). ↑ Travis (90s) The Man Who US CD album (CDLP) (155126). ↑ Travis (90s) The Man Who - Live Bonus CD UK Promo CD single (CD5 / 5") (347341). ↑ Travis (90s) The Man Who Canadian CD album (CDLP) (195056). ↑ "Travis – The Man Who". Australiancharts.com. Hung Medien. ↑ "Travis - The Man Who" (გერმანულად). Austriancharts.at. Hung Medien. ↑ „Travis ალბომების და სიმღერების ისტორია ჩარტებში (Canadian Albums)“. Billboard. ↑ "Longplay-Chartverfolgung at Musicline" (გერმანულად). Musicline.de. Media Control. ↑ "Travis – The Man Who". Charts.org.nz. Hung Medien. ↑ "1999-08-22 40 საუკეთესო ალბომის არქივი | ოფიციალური ჩარტები". ბრიტანეთის ალბომების ჩარტი. ოფიციალური ჩარტების კომპანია. ↑ "Travis – The Man Who". Swisscharts.com. Hung Medien. ↑ "1999-08-22 საუკეთესო ბრიტანული ალბომების ოფიციალური არქივი | ოფიციალური ჩარტები". ბრიტანეთის ალბომების ჩარტი. ოფიციალური ჩარტების კომპანია. ↑ „Travis ალბომების და სიმღერების ისტორია ჩარტებში (Billboard 200)“. Billboard. ↑ End of Year Album Chart Top 100 – 1999. ოფიციალური ჩარტების კომპანია. ციტირების თარიღი: 21 თებერვალი 2017. ↑ End of Year Album Chart Top 100 – 2000. ოფიციალური ჩარტების კომპანია. ციტირების თარიღი: 21 თებერვალი 2017. ↑ Copsey, რობ. (4 ივლისი 2016) The UK's 60 official biggest selling albums of all time revealed. ოფიციალური ჩარტების კომპანია. ციტირების თარიღი: 21 თებერვალი 2017. ↑ ჯოუნსი, Alan (6 მაისი 2016). „Official Chart Analysis: Drake's Views tops Official Albums chart“. Music Week. Intent Media. ციტირების თარიღი: 15 ივლისი 2016. ↑ British album certifications – Travis – The Man Who. ბრიტანეთის ფონოგრამების მწარმოებლების ასოციაცია. შეიყვანეთ The Man Who ველში Search. აირჩიეთ Title ველში Search by. შეიყვანეთ album ველში By Format. დააწკაპუნეთ ღილაკზე Go